Diari Oficial de la Generalitat Valenciana


Sumari del DOGV 5774, del 30-05-2008 (2008/6620)

RESOLUCIÓ 12 de maig de 2008, de la Direcció General d'Ordenació i Centres Docents, per la qual es dicten instruccions sobre la convocatòria i realització de les proves d'accés als cicles formatius de grau mitjà i grau superior de les Ensenyances Professionals d'Arts Plàstiques i Disseny per al curs acadèmic 2008/2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5774

Data del DOGV
:   30-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6620


Data del document
:   12-05-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * legislació escolar
    * belles arts
    * accés a l'educació
    * educació artística
    * ensenyament professional
    * examen

RESOLUCIÓ 12 de maig de 2008, de la Direcció General d'Ordenació i Centres Docents, per la qual es dicten instruccions sobre la convocatòria i realització de les proves d'accés als cicles formatius de grau mitjà i grau superior de les Ensenyances Professionals d'Arts Plàstiques i Disseny per al curs acadèmic 2008/2009. [2008/6620]
La Llei Orgànica 2/2006, de 3 de maig, d'Educació, en l'article 52 establix els requisits necessaris per a accedir a les ensenyances de grau mitjà i superior d'arts plàstiques i disseny.
El Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 d'Educació, disposa en el seu article 21.3, que la implantació d'estes ensenyances professionals de grau mitjà s'iniciarà l'any acadèmic 2007/2008 i la de les ensenyances de grau superior l'any 2008/2009. La dita disposició és modificada pel Reial Decret 1467/2007, de 2 de novembre, pel qual s'establix l'estructura del Batxillerat i es fixen les seues ensenyances mínimes, en la seua disposició transitòria segona, de manera que la implantació de les ensenyances de grau mitjà s'iniciarà l'any acadèmic 2008/2009 i la de les ensenyances superiors l'any acadèmic 2009/2010.
El Reial Decret 596/2007, de 4 de maig pel qual s'establix l'ordenació general de les ensenyances professionals d'arts plàstiques i disseny, regula l'accés i l'admissió a estes ensenyances i disposa que les Administracions educatives regulen les proves d'accés i establisquen un percentatge de places de reserva per a cada via d'accés.
Així doncs i en funció de l'anteriorment exposat i en tant s'establixen les titulacions corresponents i els aspectes bàsics de cada una d'elles, la Direcció General d'Ordenació i Centres Docents ha resolt dictar les següents instruccions:
Primer. Àmbit d'aplicació
La present Resolució serà d'aplicació als processos d'accés i admissió de l'alumnat que desitge cursar cicles formatius de grau mitjà i de grau superior de les ensenyances professionals d'arts plàstiques i disseny per al curs acadèmic 2008-2009 a la Comunitat Valenciana.
Segon. Requisits acadèmics d'accés
1. Conforme s'establix en l'article 14.1 del Reial Decret 596/2007, de 4 de maig, per a accedir al grau mitjà de les ensenyances professionals d'arts plàstiques i disseny serà necessari estar en possessió del títol de Graduat en Educació Secundària Obligatòria, o títol declarat equivalent.
Podran accedir, a més, a estes ensenyances, els que complisquen algun dels següents requisits:
a) Estar en possessió del títol de Tècnic d'Arts Plàstiques i Disseny.
b) Haver superat, de les ensenyances d'Arts Aplicades i Oficis Artístics, el tercer curs d'ensenyances comunes del pla d'estudis de 1963 o el segon curs del pla experimental.
c) Estar en possessió del títol de Tècnic Auxiliar o Tècnic de les ensenyances de Formació Professional.
d) Haver superat altres estudis declarats equivalents a efectes acadèmics amb algun dels anteriors.
2. Conforme a l'article 14.2 del Reial Decret 596/2007, de 4 de maig, per a accedir al grau superior de les ensenyances professionals d'arts plàstiques i disseny serà necessari estar en possessió del títol de Batxiller, o títol declarat equivalent.
2.1 Podran accedir, a més, a estes els que complisquen algun dels següents requisits:
a) Estar en possessió del títol de Tècnic Superior d'Arts Plàstiques i Disseny.
b) Estar en possessió del títol de Graduat en Arts Aplicades i Oficis Artístics corresponents al pla d'estudis de 1963 o del pla experimental.
c) Estar en possessió del títol de Tècnic Especialista o de Tècnic Superior de les ensenyances de Formació Professional.
d) Haver superat altres estudis equivalents a efectes acadèmics amb algun dels anteriors.
e) Estar en possessió d'una titulació universitària o equivalent.
3. Així mateix per a accedir al grau mitjà i al grau superior de les ensenyances professionals d'arts plàstiques i disseny, a més dels requisits acadèmics arreplegats en els apartats anteriors, s'haurà de superar una prova específica que permeta demostrar les aptituds els coneixements artístics necessaris per a cursar amb aprofitament les ensenyances que es tracte.
Tercer. Exempcions de la prova específica d'accés.
1. Estaran exempts de realitzar la prova específica d'accés al grau mitjà de les ensenyances professionals d'arts plàstiques i disseny:
a) Els que estiguen en possessió d'un títol de Tècnic o Tècnic Superior d'Arts Plàstiques i Disseny d'una família professional relacionada amb les ensenyances que es desitgen cursar.
b) Els que hagen superat els cursos comuns d'Arts Aplicades i Oficis Artístic dels plans d'estudis establits pel Decret 2127/1963, de 24 de juliol, els establits amb caràcter experimental a l'empara del Reial Decret 942/1986, de 9 de maig, pel qual s'establixen normes generals per a la realització d'experimentacions educatives en centres docents.2. Estaran exempts de realitzar la prova específica d'accés al grau superior de les ensenyances professionals d'arts plàstiques i disseny els que estiguen en possessió de qualsevol títol de Tècnic Superior d'Arts Plàstiques i Disseny d'una família professional relacionada amb les ensenyances que es desitgen cursar, o títol declarat equivalent.
3. Estaran exempts de realitzar la prova específica d'accés als graus mitjà i superior de les ensenyances professionals d'arts plàstiques i disseny els que estiguen en possessió d'alguna de les següents titulacions:
a) Títol de Batxiller, modalitat d'Arts, o Batxillerat artístic experimental.
b) Títol superior d'Arts Plàstiques i Títol superior de Disseny, en les seues diferents especialitats, o títols declarats equivalents.
c) Títol superior de Conservació i Restauració de Béns Culturals, en les seues diferents especialitats.
d) Llicenciat en Belles Arts.
e) Arquitectura.
f) Enginyeria Tècnica en Disseny Industrial.
4. Estaran exempts de realitzar la prova específica d'accés als graus mitjà i superior de les ensenyances professionals d'arts plàstiques i disseny els que, estant en possessió dels requisits acadèmics d'accés conforme el que establix els apartats 1 i 2 de l'article 14 del Reial Decret 596/2007, de 4 de maig, acrediten tindre experiència laboral, d'almenys un any, relacionada directament amb les competències professionals del cicle formatiu de grau mitjà o superior a què es vol accedir, havent d'aportar la següent documentació:
- Certificat de l'empresa on haja adquirit l'experiència laboral, en la que conste específicament la duració del contracte, l'activitat desenrotllada i el període de temps en què s'ha realitzat la dita activitat. En el cas de treballadors per compte propi, certificat d'alta en el cens d'obligats tributaris.
Quart. Accessos sense requisits acadèmics
1. Conforme a l'article 16.1 del Reial Decret 596/2007, de 4 de maig, podran accedir al grau mitjà de les ensenyances professionals d'arts plàstiques i disseny els que, mancant dels requisits acadèmics d'accés, acrediten, per mitjà de la superació d'una prova d'accés, que posseïxen els coneixements i habilitats suficients per a cursar amb aprofitament dites ensenyances, a més de les aptituds necessàries a les que es referix el precepte 2.3 d'esta resolució i tinguen, com a mínim, dèsset anys complits l'any de realització de la prova.
2. Conforme a l'article 16.2 del Reial Decret 596/2007, de 4 de maig, podran accedir al grau superior de les ensenyances professionals d'arts plàstiques i disseny els que, mancant dels requisits acadèmics d'accés, acrediten, per mitjà de la superació d'una prova d'accés, que posseïxen els coneixements i habilitats suficients per a cursar amb aprofitament dites ensenyances, a més de les aptituds necessàries a les que es referix el precepte 2.3 d'esta resolució i tinguen, com a mínim dènou anys complits l'any de realització de la prova, o díhuit anys si s'acredita estar en possessió d'un títol de Tècnic relacionat amb aquell a què es desitja accedir.
3. Conforme al que disposa l'article 16.3 del Reial Decret 596/2007, de 4 de maig, les proves d'accés a què fa referència als apartats anteriors, constaran de dos parts:
a) Part general que, per a l'accés al grau mitjà, versaran sobre les capacitats bàsiques de l'Educació Secundària Obligatòria i, per a l'accés al grau superior, versarà sobre els coneixements i capacitats bàsiques de les matèries comunes del Batxillerat.
b) Part específica que permetrà valorar les aptituds i els coneixements artístics necessaris per a cursar amb aprofitament les ensenyances corresponents.
4. Estaran exempts de realitzar la part específica de la prova d'accés els que acrediten tindre experiència laboral, d'almenys un any, relacionada directament amb les competències professionals del cicle formatiu de grau mitjà o superior a qui es requerix, havent d'aportar la següent documentació:
- Certificat de l'empresa on haja adquirit l'experiència laboral, en la que conste específicament la duració del contracte, l'activitat desenrotllada i el període de temps en què s'ha realitzat la dita activitat. En el cas de treballadors per compte propi, certificat d'alta en el cens d'obligats tributaris.
5. Estaran exempts de la part general de la prova els que hagen superat la prova d'accés a la universitat per a majors de 25 anys.
Quint. Convocatòria de les proves
1. La Direcció Territorial d'Educació farà publica la convocatòria de les proves a què es referix el Reial Decret 596/2007, de 4 de maig, per la qual es disposen les per les normes que s'han de regir les proves d'accés al grau mitjà i al grau superior de les ensenyances professionals d'arts plàstiques i disseny per als que no complisquen els requisits acadèmics establits.
2. Dites proves se celebraran en els centres docents que determine cada director/a territorial d'Educació.
3. Anualment es precisaran les dates per a dites proves.
4. Per al curs 2008-2009 les dates són les indicades en l'annex I.
Sext. Formalització d'inscripcions
1. Per a la formalització de les sol·licituds d'inscripció, els centres docents designats per a la realització de les proves hauran de facilitar als interessats el model que s'adjunta com Annex II de les presents instruccions. Una vegada complimentats, hauran d'entregar-se en les oficines de Secretaria del respectiu centre docent, junt amb la documentació que, si és procedent, siga necessària per a l'acreditació de les dades al·legats. Una còpia segellada i numerada serà tornada a l'interessat.
2. La sol·licitud d'inscripció serà única per a cada grau, independentment dels estudis que desitge realitzar posteriorment l'interessat.
3. Al terme del període establit per a la formalització de les inscripcions, la Secretaria de cada centre docent publicarà una relació diferenciada per a cada grau dels sol·licitants de la prova d'accés admesos i, si és procedent, dels exclosos, amb indicació de les causes.
4. En el moment de realitzar la prova, els interessats hauran de presentar davant de la Comissió Avaluadora el seu document nacional d'identitat o altres documents d'identificació i la còpia de la sol·licitud d'inscripció.
Sèptim. Comissió Avaluadora
1. El nomenament dels membres de cada comissió i la confecció de les proves es farà durant els sis primers dies naturals de setembre. La Direcció Territorial d'Educació enviarà el nomenament dels vocals i dels seus suplents als seus centres docents de destí, el director o directora dels quals el comunicarà immediatament als interessats.
La composició de cada comissió, i la relació dels membres suplents - que actuaran si procedix - es publicarà en el centre docent abans de l'inici de les proves.
2. Cada Comissió Avaluadora de les proves d'accés al grau mitjà i al grau superior d'Arts Plàstiques i Disseny estarà integrada pels següents membres:
- President: L'inspector d'Educació o el director de l'escola d'art que designe la direcció Territorial d'Educació.
- Vocals: dos funcionaris del Cos de Professors d'Arts Plàstiques i Disseny i dos funcionaris del Cos de Professors d'Educació Secundària, designats pel director territorial d'Educació.
3. El president de la Comissió Avaluadora podrà designar a tots els assessors siguen precisos que en funció del nombre d'aspirants inscrits.
4. Les Comissions Avaluadores hauran de concretar el contingut de les proves, així com els criteris d'avaluació.
5. El professorat d'Educació Secundària que forme part del Tribunal, i no pertanga al centre, tindrà els drets establits en el Decret 24/1997, d'11 de febrer, del govern Valencià, sobre indemnitzacions per raons de servici i gratificacions per servicis extraordinaris.
Octau. Prova d'accés al grau mitjà per a alumnes que no complisquen els requisits
Constarà de dos parts:
Primera part:
a) Desenrotllament per escrit, durant un temps màxim d'una hora, de les qüestions que es formulen sobre Llengua Castellana a partir d'un text escrit.
En este exercici es valorarà la maduresa i el nivell de coneixements sobre esta àrea pròpia del currículum de l'Educació Secundària Obligatòria.
b) Desenrotllament per escrit, durant un temps màxim d'una hora, de les qüestions que es formulen referides als continguts socioculturals.
En este exercici es valorarà la maduresa i el nivell de coneixements referits a les dos àrees. Ciències Socials i Ciències de la Naturalesa corresponents al currículum de l'educació Secundària Obligatòria.
Segona part:
Realització, durant un temps màxim de dos hores, d'un exercici compositiu de lliure interpretació i tècnica, basat en el model proposat.
En este exercici es valorarà la sensibilitat artística la creativitat de l'aspirant.
Nové. Prova d'accés al grau superior per a alumnes que no complisquen els requisits
Constarà de dos parts:
Primera part:
a) Versarà sobre matèries comunes pròpies del currículum del Batxillerat: a)Llengua Castellana, b) Filosofia, c) Història, d) Llengua estrangera. L'alumne haurà de seleccionar tres de dites matèries i hayrà de desenrotllarà per escrit una qüestió d'entre tres que li hagen sigut propostes, de cada una de les elegides. El temps màxim per a realitzar este exercici serà de tres hores.
En este exercici es valorarà el grau de maduresa
de l'aspirant quant a la correcta comprensió de conceptes, la utilització del llenguatge i la capacitat d'anàlisi i síntesi.
Segona part:
a) Versarà sobre l'anàlisi de les qüestions que és formulen sobre Història d'art, a partir un text escrit i/o la documentació gràfica o audiovisual que se li facilite. El temps màxim per a realitzar este exercici serà una hora.
En este exercici és valorarà la maduresa, i el nivell de coneixements i la sensibilitat davant de les creacions artístiques i funcionals.
b)Realització, durant un temps màxim de tres hores, d'un exercici compositiu de lliure interpretació i tècnica basat en un model seleccionat segons el criteri de la Comissió Avaluadora.
En este exercici es valoraran els habilitats i destresses, la sensibilitat artística i la creativitat de l'aspirant.
Desé. Qualificacions i validesa de les proves
1. Al terme de la realització de les proves, la Comissió Avaluadora haurà de complimentar les actes d'avaluació, el model de les qualss'adjunta com Annex III a la present instrucció, havent de ser firmades per tots els components de la dita Comissió. Conforme al què disposa l'article 17.2 del Reial Decret 596/2007, de 4 de maig, les qualificacions de la prova d'accés hauran d'expressar-se en termes numèrics, utilitzant per a això escala de zero a deu amb dos decimals, sent necessari obtindre una qualificació igual o superior a cinc per a la seua superació.
En compliment del citat article, les actes d'avaluació i els documents acreditatius de la qualificació obtinguda en la part general de la prova d'accés per als que manquen dels requisits acadèmics establitshauran d'expressar-se en termes numèrics, sent la qualificació de la prova d'accés la mitja aritmètica entre les obtingudes en la part general i la part específica.
2. El Secretari del centre docent on es realitzen les proves publicarà els actes en el tauler d'anuncis i entregarà als que les superen el document acreditatiu, el model del qual s'acompanya com Annex IV d'estes instruccions.
3. Els que superen esta prova i desitgen cursar algun cicle formatiu d'Arts Plàstiques i Disseny, hauran de complimentar la corresponent
preinscripció en l'escola d'art o centre docent autoritzat pel que opte, en els terminis establits en el calendari de l'Annex I, havent d'adjuntar a la dita sol·licitud el document acreditatiu que es referix el número anterior.
4. L'article 17.3 del Reial Decret 596/2007, de 4 de maig, disposa que les proves d'accés de les ensenyances professionals d'arts plàstiques i disseny de grau mitjà i grau superior tindrà validesa en tot el territori nacional. Així mateix, l'article 17.4 disposa que la part general de la prova tindrà validesa per a posteriors convocatòries.
Onzé. Admissió d'alumnes
1. L'admissió de l'alumnat en els cicles formatius de les ensenyances professionals d'arts plàstiques i disseny es realitzarà d'acord amb els següents percentatges de reserva:
a) Per als que accedisquen directament als graus mitjà i superior de les ensenyances professionals d'arts plàstiques i disseny, conforme al precepte tercer d'estes instruccions, es reservaran el 50 per 100 de les places disponibles.
b) Per als que reunisquen els requisits acadèmics i superen la prova específica als graus mitjà i superior de les ensenyances professionals d'arts plàstiques i disseny, segons el precepte segon d'esta resolució, es reservaran el 30 per 100 de les places disponibles.
Un 5 per 100 d'estes places es reservaran per als esportistes que acrediten la condició d'esportista d'alt nivell o d'alt rendiment que complisquen els requisits acadèmics corresponents i superen la prova específica, conforme al que establix l'article 9.4 del Reial Decret 971/2007, de 13 de juliol, sobre esportistes d'alt nivell i alt rendiment.
c) Per als que no reunisquen els requisits acadèmics i superen la prova d'accés als graus mitjà i superior de les ensenyances professionals d'arts plàstiques i disseny, segons el precepte quart d'esta resolució, es reservaran el 20 per 100 de les places disponibles.
2. Les places no cobertes incrementaran les restants en l'orde següent:
Les corresponents dels subapartats b) i c) incrementaran la reserva del subapartat a).
Les corresponents del subapartat a) incrementaran la reserva del subapartat b).
c) Les corresponents dels subapartats a) i b) incrementaran la reserva del subapartat c).
3. L'adjudicació de places per a cada una de les reserves establides en l'apartat 1 vindrà determinada pels següents criteris:
3.1 Per als que accedisquen a les places a què es referix el subapartat a), de l'apartat 1 conforme a l'orde de registre d'entrada de les preinscripcions.
3.2 Per als que accedisquen a les places que es referixen els subapartats b) i c), de l'apartat 1, a través de la millor qualificació obtinguda en la corresponent prova d'accés. A estos efectes, s'adjudicaran en primer lloc les places als que hagen superat la prova d'accés en el curs acadèmic a qui es referisca l'oferta educativa i en el centre en què s'ha sol·licitat la plaça. Si resultaren places vacants, estes s'adjudicaran d'acord al següent orde de preferència:
1r Aspirants que hagueren superat la prova d'accés en el centre en què sol·licita la plaça i en anteriors convocatòries.
2n Aspirants que hagueren superat la prova d'accés en distint centre i durant el curs acadèmic de la convocatòria.
3r Aspirants que hagueren superat la prova d'accés en distint centre i en anteriors convocatòries.
Dotzé. Aplicació
Les Direccions Territorials d'Educació disposaran el necessari per a la correcta aplicació de les presents instruccions.
València, 12 de maig de 2008.- El director general d'Ordenació i Centres Docents: Francisco Baila Herrera.
ANNEX I
PROVA D'ACCÉS ALS CICLES FORMATIUS DE GRAU MITJÀ I AL GRAU SUPERIOR DE LES ENSENYANCES
D'ARTS PLÀSTIQUES I DISSENY
CALENDARI CONVOCATÒRIA CURS 2008-2009

Nota aclaridora:

ANEXO I
PRUEBA DE ACCESO A LOS CICLOS FORMATIVOS DE GRADO MEDIO Y AL GRADO SUPERIOR DE LAS ENSEÑANZAS
DE ARTES PLÁSTICAS Y DISEÑO
CALENDARIO CONVOCATORIA CURSO 2008-2009

Nota aclaratoria:
